Page:Scotland's skaith, or, The history o' Will and Jean.pdf/15

 15 "Wha this rudely wakes the sleeping ?" Cried a voice wi' angry grane ; Help, oh help! (quo' Jeanie, weeping,) Help my infants, or they're gane. Nipt wi' cauld, wi' hunger fainting, "Baith lie speechless on the lea; ' Help, (quo' Jeanie, loud lamenting,) ' Help my lammies, or they'll die.' " Wha's this travels cauld and hungry, Wi' young bairns sae late at e'en, Beggars ! (cried the voice, mair angry,) Beggars, wi' their brats, I ween." Beggars now, alas, wha lately- ' Helpt the beggar and the poor'- "Fy, gudeman, (cried ane, discreetly) Taunt nae poortith at our door." " Sic a night and tale thegither. Plead for mair than anger's din : Rise, Jock, cried the pitying mither,) Rise, and let the wretehed in." 'Beggar now, alas wha lately 'Helpt the beggar and the poor :'- “Enter; (quo' the youth fu' sweetly, While up few the open door.) Beggar, or what else, sad mourner, Enter without fear or dread ; Here, thank Goil, there's aye a corner. To defend the houseless head.